Latvijas Makšķerēšanas sporta federācija

Valdes sēdes protokols.

Ogrē, 2023.gada 29.jūnijā

Valdes sēdē piedalās:

LMSF Prezidents Māris Bremze,

LMSF Viceprezidents Agris Rudzāns,

LMSF Ģenerālsekretārs Kristaps Kotāns,

LMSF Valdes loceklis Kristiāns Godiņš,

LMSF Valdes loceklis Egils Draudiņš,

LMSF Goda prezidents Gundars Kurzemnieks (attālināti)

Valde ir lemttiesīga un sēdes laikā tika izskatīti šādi jautājumi un par tiem pieņemti zemāk uzskaitītie lēmumi.

1.Valde vienojās, ja netiek lemts savādāk, tad turpmāk valdes sēžu protokolus vai izrakstus no valdes sēžu protokoliem ar nepieciešamo lēmumu atspoguļojumu paraksta LMSF Prezidents Māris Bremze un kā protokolists LMSF Ģenerālsekretārs Kristaps Kotāns.

Lēmums pieņemts vienbalsīgi visi valdes locekļi balso: PAR

2.Tiek apspriesti darba organizācijas jautājumi.

Valde vienojās: valdes sēdes noturēt reizi mēnesī, reizi ceturksnī censties uzaicināt papildus valdes sēdēs piedalīties visus disciplīnu vadītājus, Kristaps apņemas sagatavot un iesniegt līdz 12.jūlijam UR LMSF valdes izmaiņu reģistrācijai nepieciešamo dokumentāciju, kā arī organizēt tikšanos ar LSFP vadību ar mērķi vienoties par iespēju iesniegt nepieciešamos dokumentus priekš valsts finansējuma saņemšanas 2.pusgadā ar nokavējumu.

Agris apņemas sazināties ar Kasparu Zvaigzni un saņemt informāciju par situāciju ar atskaitēm un valsts finansējuma pieprasījumiem līdz šim brīdim.

Gundars apņemas līdz 30.jūnijam atsūtīt valdes locekļiem iepriekš LSFP iesniegtās atskaites un finansējuma pieprasījumu, plānu dokumentus.

Valde konstatē faktu, ka uz 29.jūniju LMSF finanšu līdzekļu atlikumi sastāda: 4,22 eiro valsts kases kontā un 3438,28 eiro SEB bankas kontā, neskaitot katras disciplīnas piesaistītos līdzekļus.

Kristaps apņemas jūlija mēnesī pabeigt darbu pie jaunās LMSF mājas lapas palaišanas, kam būs nepieciešami papildus izdevumu līdz 1500 eiro, kā arī pārbaudīt un atjaunot epastu ar adresi lmsf@lmsf.lv un vards.uzvards@lmsf.lv pieslēgumus visiem valdes locekļiem, nodrošinot tos par pamata saziņas vietni savstarpējai un ārējai komunikācijai, to skaitā ar FIPSED.

Egils apņemas veikt jūlijā revīziju par medaļu un balvu atlikumiem, lai varētu pasūtīt nepieciešamo medaļu skaitu līdz 2023.gada sezonas beigām. No 2024.gada disciplīnu vadītājiem tiks uzdots iekļaut LMSF medaļu un balvu izgatavošanas izmaksas reitinga sacensību dalības maksās, lai kompensētu LMSF izmaksas par šo pozīciju.

Kristiāns apņemas jūlija mēnesī sagatavot prezentāciju par LMSF darbu un augusta sākumā organizēt tikšanos ar Zemkopības ministrijas vadību par iespēju piesaistīt papildus valsts finansējumu LMSF darbībai.

Lēmums pieņemts vienbalsīgi visi valdes locekļi balso: PAR

3.Atbildības jomu sadale starp valdes locekļiem.

Māris Bremze - vispārējā LMSF darba koordinācija, darba ar bērniem un jaunatni koordinācija, LMSF ārējā komunikācija LV un ārpus LV, finanses.

Agris Rudzāns - iekšējā komunikācija ar LMSF biedriem, disciplīnu vadītājiem, sporta aktivitāšu koordinācija visās disciplīnās, sporta sasniegumu statistika, arī rekorda zivju reģistrācija, atbalsts publicitātei.

Kristaps Kotāns - ikdienas darba organizācija, lietvedība, atskaites, valsts budžeta finansējuma pieprasījumi, sadarbība ar LSFP, FIPSED, citām organizācijām, mājas lapa uzturēšana, izlašu organizēšanas koordinācija, biedrības rīcības plānu sagatavošana un īstenošana, finansējuma piesaiste no privātā sektora.

Kristiāns Godiņš - sadarbība ar ierobežotas mobilitātes sociālo grupu, sadarbība ar valsts sektoru, papildus finansējuma piesaiste no valsts sektora, biedrības komunikācija par jautājumiem, kas skar LMSF intereses, izmaiņas normatīvajos aktos piem. makšķerēšanas noteikumos, ūdeņu apsaimniekošana utt.

Egils Draudiņš - tiesnešu darba uzraudzība, sportistu reģistrs un licencēšana.

Gundars Kurzemnieks – valdes darba konsultēšana, LMSF saskaņotā viedokļa paušana ārējā komunikācijā LV un ārpus LV, palīdzība prezidentam un valdei komunikācijas koordinācijā ar FIPSED.

Lēmums pieņemts vienbalsīgi visi valdes locekļi balso: PAR

4.Biedru biedra naudas lielums no 2024.gada1.janvāra, sportistu licencēšana no 2024.gada 1.janvāra.

Valde konceptuāli vienojās:

1. LMSF biedru naudu no 2024.gada 1.janvāra noteikt 100 eiro/gadā apmērā;
2. LMSF rīkotajās reitinga sacensībās (Latvijas čempionāti, Latvijas kausi) no 2024.gada 1.janvāra varēs piedalīties tikai licencēti sportisti. Sezonas licences cena 30 eiro/gadā, tā dod iespēju piedalīties visās reitinga sacensībās visās disciplīnās. Vienreizējas licences cena 5 eiro/sacensība, tā dod iespēju piedalīties tikai un vienīgi vienās reitinga sacensībās. Sportisti līdz 18 gadu vecumam un vecāki par 65 gadiem, kā arī 1.un 2.grupas invalīdi tiek reģistrēti un saņem licenci bez maksas.
3. Tautas sporta sacensības, kas iekļautas LMSF sacensību kalendārā dalībnieka licences cena 3 eiro/gadā, tā dod iespēju piedalīties visās tautas sporta sacensībās visās disciplīnās, kas iekļautas LMSF sacensību kalendārā.

Egils apņemas līdz 10.augustam sagatavot un iesniegt valdei apstiprināšanai sportistu licencēšanas noteikumus saskaņā ar šo konceptuālo valdes lēmumu.

 Lēmums pieņemts vienbalsīgi visi valdes locekļi balso: PAR

Sēdes vadītājs,

LMSF Prezidents Māris Bremze

/šis dokuments ir parakstīts elektroniski un satura laika zīmogu/

Protokolists,

LMSF Ģenerālsekretārs Kristaps Kotāns

/šis dokuments ir parakstīts elektroniski un satura laika zīmogu/